Konrad Bayer
Store norske leksikon,Språk og litteratur,Litteratur i verden,Europa,Østerrikes litteratur,Østerrikes litteratur på 1900-tallet
Konrad Bayer, østerriksk forfatter. I sin samtid ble Konrad Bayers litterære verk verdsatt kun av et fåtall; nå regnes forfatterskapet som et av de viktigste avantgardistiske i østerriksk etterkrigslitteratur.
Konrad Bayers litterære arbeider, som alle er sjangeroverskridende, er et betydelig bidrag til den språkeksperimenterende litteraturen og er inspirert av de tidligere retningene dadaismen og surrealismen. Bayer skrev blant annet enakteren kasperl am elektrischen stuhl (1962–1963), hvor han avdekker samfunnets tomhet ved å analysere dets innholdsløse språk. Mange av hans korte tekster ble framført på kabaretscenen til Wiener Gruppe. Blant hans andre verk er stein der weisen (1963). Posthum kom der kopf des vitus bering (1965) og den fragmentariske romanen der sechste sinn (1969).Bayer var medlem av Gruppe 47 og var en av grunnleggerne av Wiener Gruppe. Han var nær venn av blant andre Friedrich Achleitner, H. C. Artmann, Gerhard Rühm (født i 1930) og Oswald Wiener. Les mer i Store norske leksikon Østerrikes litteratur Gruppe 47 Wiener-gruppen Eksterne lenker Konrad Bayer i nettleksikonet Austria-Forum Konrad Bayer i Deutsche Biographie